Document ID: 32010R0997
Publication Date: 2010-11-05

Title and Content:
NARIADENIE KOMISIE (EÚ) č. 997/2010
z 5. novembra 2010,
ktorým sa pozastavuje dovoz exemplárov určitých druhov voľne žijúcich živočíchov a rastlín do Únie
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Rady (ES) č. 338/97 z 9. decembra 1996 o ochrane druhov voľne žijúcich živočíchov a rastlín reguláciou obchodu s nimi (1), a najmä na jeho článok 19 ods. 2,
po konzultácii s Vedeckou poradnou skupinou,
keďže:
(1)
V článku 4 ods. 6 nariadenia (ES) č. 338/97 sa ustanovuje, že Komisia môže stanoviť obmedzenia na dovoz určitých druhov do Únie v súlade s podmienkami ustanovenými v písmenách a) až d) uvedeného článku. Okrem toho boli v nariadení Komisie (ES) č. 865/2006 z 4. mája 2006, ktorým sa stanovujú podrobné pravidlá vykonávania nariadenia Rady (ES) č. 338/97 o ochrane druhov voľne žijúcich živočíchov a rastlín reguláciou obchodu s nimi, ustanovené opatrenia na vykonávanie takýchto obmedzení (2).
(2)
Zoznam druhov, ktorých dovoz do Únie bol pozastavený, bol naposledy uvedený v nariadení Komisie (ES) č. 359/2009 z 30. apríla 2009, ktorým sa pozastavuje dovoz exemplárov určitých druhov voľne žijúcich živočíchov a rastlín do Spoločenstva (3).
(3)
Na základe najnovších informácií Vedecká poradná skupina dospela k názoru, že stav ochrany určitých druhov uvedených v prílohách A a B k nariadeniu (ES) č. 338/97 bude vážne ohrozený, ak nedôjde k pozastaveniu ich dovozu do Únie z určitých krajín pôvodu. Preto by sa mal pozastaviť dovoz týchto druhov:
-
Cuora amboinensis z Vietnamu,
-
Cuora galbinifrons z Laosu a Vietnamu,
-
Dendrobium nobile z Laosu.
(4)
Vedecká poradná skupina takisto dospela k záveru, že na základe najnovších dostupných informácií už nie je potrebné, aby bol pozastavený dovoz týchto druhov do Únie:
-
Ovis ammon nigrimontana (poľovnícke trofeje) z Kazachstanu,
-
Leucopternis occidentalis z Ekvádoru a Peru,
-
Hexaprotodon liberiensis z Pobrežia Slonoviny, Guiney-Bissau a Sierry Leone,
-
Hippopotamus amphibius z Konžskej demokratickej republiky a Malawi,
-
Chrysocyon brachyurus z Bolívie a Peru,
-
Eupleres goudotii, Fossa fossana, Anas bernieri, Mantella baroni, Mantella aff. baroni, Mantella cowanii, Mantella haraldmeieri, Mantella laevigata, Mantella madagascariensis, Mantella manery, Mantella nigricans a Mantella pulchra z Madagaskaru,
-
Leopardus colocolo a Leopardus pajeros z Čile,
-
Leptailurus serval z Alžírska,
-
Prionailurus bengalensis z Číny (Macao),
-
Cynogale bennettii z Bruneja, Číny, Indonézie, Malajzie a Thajska,
-
Equus zebra hartmannae z Angoly,
-
Myrmecophaga tridactyla z Belize a Uruguaja,
-
Alouatta macconnelli z Trinidadu and Tobaga,
-
Ateles paniscus, Chalcostigma olivaceum, Heliodoxa rubinoides, Buteo albonotatus, Buteo platypterus, Forpus xanthops, Pionus chalcopterus, Otus roboratus, Pseudoscops clamator, Pulsatrix melanota a Podocnemis sextuberculata z Peru,
-
Lagothrix cana and Varanus yemenensis zo všetkých areálových štátov,
-
Cebus capucinus z Belize,
-
Cercocebus atys z Ghany,
-
Cercopithecus ascanius z Burundi,
-
Cercopithecus cephus zo Stredoafrickej republiky,
-
Cercopithecus dryas, Glaucidium capense a Phodilus prigoginei z Konžskej demokratickej republiky;
-
Cercopithecus pogonias and Cercopithecus preussi z Kamerunu a Rovníkovej Guiney,
-
Colobus polykomos z Pobrežia Slonoviny,
-
Colobus vellerosus z Pobrežia Slonoviny a Ghany,
-
Macaca arctoides z Indie, Malajzie a Thajska,
-
Macaca assamensis z Nepálu,
-
Macaca fascicularis z Bangladéša a Indie,
-
Macaca leonina, Ratufa bicolor, Psittacula roseata a Strix uralensis davidi z Číny,
-
Macaca maura, Macaca nigra, Macaca nigrescens, Macaca ochreata, Macaca pagensis, Goura cristata, Goura scheepmakeri, Goura victoria, Spizaetus bartelsi, Cacatua sanguinea, Lorius domicella, Alisterus chloropterus chloropterus, Eclectus roratus, Psittacula alexandri, Tanygnathus gramineus, Ninox rudolfi, Otus angelinae, Tyto inexspectata, Tyto nigrobrunnea, Tyto sororcula, Ornithoptera tithonus, Troides andromache (voľne žijúce exempláre a exempláre z farmových chovov) a Tridacna gigas z Indonézie,
-
Papio anubis z Líbye,
-
Papio papio z Guiney-Bissau,
-
Procolobus verus z Beninu, Pobrežia Slonoviny, Ghany, Sierry Leone a Toga,
-
Trachypithecus phayrei z Kambodže, Číny a Indie,
-
Trachypithecus vetulus zo Srí Lanky,
-
Galago demidoff z Burkiny Faso a Stredoafrickej republiky,
-
Galago granti z Malawi.
-
Arctocebus aureus zo Stredoafrickej republiky a Gabonu,
-
Nycticebus pygmaeus z Kambodže a Laosu,
-
Chiropotes chiropotes, Chiropotes israelita, Chiropotes satanas, Chiropotes utahickae, Nannopsittaca panychlora, Pyrrhura leucotis, Touit melanonotus, Touit surdus a Eunectes deschauenseei z Brazílie,
-
Ratufa affinis a Ketupa ketupu zo Singapuru,
-
Balaeniceps rex zo Zambie,
-
Buceros rhinoceros z Thajska,
-
Tauraco corythaix, Agapornis fischeri (exempláre z farmových chovov) a Python sebae z Mozambiku,
-
Tauraco fischeri, Agapornis lilianae, Poicephalus cryptoxanthus, Poicephalus meyeri, Poicephalus rufiventris, Bubo vosseleri, Gongylophis colubrinus a Stigmochelys pardalis z Tanzánie,
-
Tauraco macrorhynchus, Terathopius ecaudatus a Strix woodfordii z Guiney,
-
Tauraco porphyreolopha z Ugandy,
-
Accipiter brachyurus, Tyto aurantia, Tyto manusi, Varanus bogerti a Varanus telenesetes z Papuy-Novej Guiney,
-
Accipiter gundlachi a Aratinga euops z Kuby,
-
Accipiter imitator a Nesasio solomonensis z Papuy-Novej Guiney a Šalamúnových ostrovov,
-
Buteo galapagoensis, Pyrrhura albipectus, Pyrrhura orcesi, Conolophus pallidus a Conolophus subcristatus z Ekvádoru,
-
Buteo ridgwayi z Dominikánskej republiky a Haiti,
-
Erythrotriorchis radiatus, Lophoictinia isura, Polytelis alexandrae a Varanus keithhornie z Austrálie,
-
Gyps coprotheres z Mozambiuk, Namíbie a Švajčiarska,
-
Harpyopsis novaeguineae z Indonézie a Papuy-Novej Guiney,
-
Falco deiroleucus z Belize a Guatemaly,
-
Falco fasciinucha z Botswany, Etiópie, Kene, Malawi, Mozambiku, Juhoafrickej republiky, Sudánu, Tanzánie, Zambie a Zimbabwe,
-
Falco hypoleucos z Austrálie a Papuy-Novej Guiney,
-
Micrastur plumbeus z Kolumbie a Ekvádoru,
-
Polyplectron schleiermacheri z Indonézie a Malajzie,
-
Anthropoides virgo zo Sudánu,
-
Balearica regulorum z Angoly, Lesotha, Malawi, Mozambiku, Namíbie, Rwandy, Svazijska a Ugandy,
-
Pitta nympha z Bruneja, Číny, Severnej Kórey, Indonézie, Japonska, Malajzie a Južnej Kórey,
-
Pycnonotus zeylanicus z Malajzie,
-
Charmosyna aureicincta z Fidži,
-
Trichoglossus johnstoniae, Prioniturus luconensis, Bubo philippensis, Otus fuliginosus, Otus longicornis, Otus mindorensis a Otus mirus z Filipín,
-
Agapornis pullarius z Angoly a Kene,
-
Amazona agilis a Amazona collaria z Jamajky,
-
Amazona mercenaria z Venezuely,
-
Amazona xanthops z Bolívie a Paraguaja,
-
Aratinga aurea z Argentíny,
-
Bolborhynchus ferrugineifrons, Hapalopsittaca fuertesi, Pyrrhura calliptera a Pyrrhura viridicata z Kolumbie,
-
Poicephalus robustus z Botswany, Gambie, Namíbie, Senegalu, Juhoafrickej republiky a Svazijska,
-
Psittacula finschii z Bangladéša a Kambodže,
-
Psittacus erithacus z Burundi, Mali a Toga,
-
Bubo blakistoni z Číny, Japonska a Ruska,
-
Ninox affinis z Indie,
-
Otus capnodes a Otus paulani z Komor,
-
Otus insularis zo Seychel,
-
Scotopelia ussheri z Pobrežia Slonoviny, Ghany, Guiney, Libérie a Sierry Leone,
-
Heloderma horridum z Guatemaly a Mexika,
-
Podocnemis erythrocephala z Kolumbie a Venezuely,
-
Podocnemis expansa z Kolumbie, Ekvádoru, Guyany, Peru, Trinidadu a Tobaga a Venezuely,
-
Gopherus polyphemus zo Spojených štátov amerických,
-
Manouria emys z Bangladéša, Indie, Mjanmarska a Thajska,
-
Testudo horsfieldii z Číny a Pakistanu,
-
Montipora caliculata z Tongy.
(5)
Všetky krajiny pôvodu druhov, ktoré podliehajú novým obmedzeniam na dovoz do Únie podľa tohto nariadenia, boli požiadané o vyjadrenie.
(6)
Na pätnástom zasadnutí konferencie zmluvných strán dohovoru sa prijala nová literatúra pre názvoslovie živočíchov (podrobnejšie členenie druhov a premenovanie rodov) ktorá je príslušne zohľadnená v tomto nariadení.
(7)
Zoznam druhov, ktorých dovoz do Únie sa pozastavuje, by sa mal preto zmeniť a doplniť a nariadenie (ES) č. 359/2009 by sa v záujme jasnosti malo nahradiť.
(8)
Opatrenia ustanovené v tomto nariadení sú v súlade so stanoviskom Výboru pre obchod s voľne žijúcimi živočíchmi a rastlinami,
PRIJALA TOTO NARIADENIE:
Článok 1
Pokiaľ článok 71 nariadenia (ES) č. 865/2006 neustanovuje inak, pozastavuje sa dovoz exemplárov určitých druhov voľne žijúcich živočíchov a rastlín uvedených v prílohe k tomuto nariadeniu do Únie.
Článok 2
Nariadenie (ES) č. 359/2009 sa zrušuje.
Odkazy na zrušené nariadenie sa považujú za odkazy na toto nariadenie.
Článok 3
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 5. novembra 2010

Classification:
Level 1 Topics: 100142
100147
100144
100155
Level 2 Topics: 100191
100243
100174
100163
100194
100242
100196
Level 3 Topics: 13
2825
3584
2573
1451
2487
3150
All Topics: 13
2577
2826
2827
3584
4038
5542
865